Poka-yoke

I en strømlinjeformet prosess er poka-yoke en feilsikringsmekanisme som hjelper en operatør med å unngå () feil () og defekter ved å forebygge, korrigere og bringe oppmerksomhet til menneskelige feil idet de skjer. Konseptet ble formalisert og tatt i brk av Shigeo Shingo som en del av Toyota Production System.

Mer bredt kan begrepet poka-yoke referere til en hvilken som helst atferdsformende begrensning designet som en del av en prosess for å hindre feil bruk av brukeren. Metoden kan brukes for å gjøre utstyr og prosesser «idiotsikkert».

Historie 
I 1960-årene brukte Shigeo Shingo begrepet poka-yoke om industrielle prosesser designet for å forhindre menneskelige feil. Han redesignet en prosess der fabrikkarbeiderne under montering av en liten bryter ofte glemte å sette inn en nødvendig fjær under en av bryterknappene. I den redesignede prosessen ville arbeideren utføre oppgaven i to steg. Det første steget var å gjøre klar de to nødvendige fjærene i en holder, og det andre steget ville være å sette fjærene i holderen inn i bryteren. Dersom det fremdeles var en fjør i holderen visste arbeiderne at de hadde glemt å sette den inn og kunne rette feilen uten problemer.

Shingo skilte mellom begrepene uunngåelige menneskelige feil og defekter i produksjon. Defekter oppstår når feilene tillates å nå kunden. Målet med poka-yoke er å designe prosessen slik at feil kan detekteres og korrigeres umiddelbart, slik at feil elimineres ved kilden.

Fordeler 
Poka-yoke kan hindre feil i prosesser fra å skje, og kan i tillegg føre til:

 Kortere tid til opplæring av ansatte
 Eliminering av mange operasjoner relatert til kvalitetskontroll
 Færre repetitive operasjoner for operatører
 Fremming av forbedringsorientert tilnærming til arbeidet
 Et redusert antall avslåtte produkter
 Umiddelbar handling når et problem oppstår
 Innebygd kvalitetskontroll
 Hindrer dårlige produkter fra å nå kunder
 Oppdager feil når de oppstår
 Eliminerer feil før de oppstår

Se også 
 Forrigling, metode å forebygge uønskede tilstander i en maskin
 Murphys lov, at ting vil gå galt uavhengig av situasjon hvis gitt muligheten

Referanser 

Produktutvikling
Maskiner